open-index/open-wikipedia-markdown huggingface dataset:
Seierspall

**Seierspall** er et opphøyd podium hvor de tre medaljevinnerne i en konkurranse står på under medalje- og premieutdeling. Det er blitt vanlig at det er de tre beste utøverne som står på seierspallen; vinner av gull i midten, sølvvinner på vestre side og bronsevinner på høyre side. Pallen er gjerne bygget opp i tre ulike nivåer, der det midterste nivået er høyest, mens nivåene for annen- og tredjeplassen er lavere. De to siste kan ha samme eller ulik høyde, og i det siste tilfellet er bronseplassen lavere enn sølvplassen.

Første dokumenterte bruk av en seierspall skjedde i Canada i 1930 og under olympiske leker i 1932 (vinter-OL i Lake Placid og sommer-OL i Los Angeles).

Å *tapetsere seierspallen* vil si at samme nasjon tar alle tre plassene i samme konkurranse, hvilket ikke er uvanlig for Norge å gjøre i skikonkurranser.

## Se også
* Podium

## Referanser
Sølvklorat

**Sølvklorat** danner hvite, tetragonale krystaller. Som alle klorater er det løselig i vann. Sølvklorat er, som et enkelt metallsalt, et vanlig kjemikalie i forsøk innen grunnleggende, uorganisk kjemi.

Det er lyssensitivt og bør derfor lagres i lukkede, mørke beholdere.
Bjørger

***Bjørger*** er en kjærlighetsfortelling av forfatteren Knut Hamsun. Den ble utgitt i 1878 i Bodø av boktrykker Albert Fredrik Knudsen. Den kom dessuten i en piratutgave ved *Norgesposten, Knudsen Printing & Publishing*, Brooklyn i 1925. Denne kjærlighetshistorien formidles gjennom dikt, eventyr, dagbok, brev og fortelling i samme bok.

Om denne boka sa han selv, idet han også nevnte noen andre av de tidlige bøkene sine: *«Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»*

## Referanser


## Kilder
*: Artikkel om Hamsuns forfatterskap – http://home.no.net/frithjof/birth.html
Kveke

* Ugraskveke
* Strandkveke

**Kveke** (*Elytrigia repens*) er en 70&nbsp;cm høy art av grasfamilien med lange, krypende og dyptgående jordstengler rike på næring. Kveke har flattrykte småaks med flatsiden vendt mot strået. Kveke er et av våre vanskeligste ugress.

## Beskrivelse
Den er et flerårig gress. Vekstformen er først tuedannende, men den blir snart flatedekkende. De bladbærende stenglene er lyst grågrønne og hule med tydelige kne. Bladene er linjeformede og spisse med skarpt takket rand som man nærmest kan skjære seg på. Oversiden er ru og snau. Fargen er grønn, grågrønn eller blågrønn på begge sider.

De blomsterbærende stenglene bærer toradede, sittende småaks, med 3 til 8 blomster som bærer de gule støvknappene fritt fremme. Frøene er nøtter, som modner godt og spirer særdeles villig.

### Systematisk navn
Den norske artsdatabanken plasserer kveke i slekten *Elytrigia* Desv., mens Global Biodiversity Facility oppgir det som et synonym til det vitenskapelige navnet de anerkjenner: *Elymus repens* (L.) Gould.

### Underarter
I Norge er kveke to underarter ifølge artsdatabanken:
* Ugraskveke *Elytrigia repens* subsp. *repens*
* Sandkveke *Elytrigia repens* subsp. *arenosa

== Utbredelse ==
Kveke finnes naturlig i hele [[Europa]] og det meste av Asia. Arten er [[naturalisert]] i alle andre verdensdeler (unntatt [[Antarktis]]). Den hører hjemme på mineralrik bunn i full sol, og derfor har den vært naturlig forekommende på strandvoller og i tangbunker langs strender.  Utbredelsen er 1 x 0,20 m (100 x 20&nbsp;cm/år), heri ikke medregnet spredning via rotskudd. Rotnettet består av leddelte, hvite jordstengler og trådaktige finrøtter. Jordstenglene kan vokse 60&nbsp;cm eller mer ut fra den opprinnelige planten, og de kan finnes ned i 20&nbsp;cm dybde. Fra hvert ledd av jordstengelen kan det dannes en ny plante.

== Bruk ==
Planten ble omtalt av [[Jens Holmboe (1880–1943)|Jens Holmboe]] ved synonymet *Triticum repens'' som en av de viktigste kildene til spiselige røtter i gammel tid. Mel framstilt av planten kunne brukes for å drøye mel og brukes i flatbrød.

## Galleri

Fil:Elymus.repens.3.jpg
Fil:Elytrigia repens Juolavehnä IMG 0659 C.JPG
Fil:Quackgrass (18836018672).jpg
Fil:Kweek ligula Elytrigia repens.jpg


## Referanser


## Eksterne lenker
*
Sagflis

**Sagflis** er flis fra skjæring av trevirke, og brukes som regel i sagbrukenes fyrkjeler, selges som råstoff til sponplateindustrien eller utnyttes som strø i mat til husdyr. Den egner seg også som råstoff i pellets- og brikettproduksjon.

Fuktigheten i tørr sagflis ligger på 15-20%, mens rå sagflis kan ha et fuktinnhold på 35-50%.

## Kilder
*
Hundekjeks

**Hundekjeks** (*Anthriscus sylvestris*) er en vanlig skjermplante i Norge, og blant de første som viser seg om våren. Den begynner å vise seg i april–mai og blomstrer i mai–juni. 

## Utbredelse
Hundekjeksen er en flerårig urt som vokser over hele landet. Den finnes i åpen skog, høystaudesamfunn, bekkedaler, veggrøfter, vegkanter og på kulturmark. Den kan bli over 1½ m høy.

## Bruk
Planten er i slekt med gulrot og autoriteter innen nyttevekster regner roten som spiselig, til tross for at andre advarer om at planten er svakt giftig for mennesker. En eventuell giftvirkning har vært satt i forbindelse med et alkoloid som har navnet chaerophyllin, og som muligens utvikles i eksemplarer angrepet av sopp. Det er veldig viktig å unngå forveksling med giftige slektninger (hundepersille, selsnepe, bjørnekjeks og giftkjeks) siden disse forvekslingsartene er svært giftige. Særlig selsnepe har vært årsak til dødelige forgiftninger av mennesker.

### Medisinsk bruk
Planten inneholder deoxypodophyllotoksin, et stoff som tilhører gruppen av lignaner og som har vakt interesse fordi det er beslektet med stoffet podophyllotoksin. Det sistnevnte ble tidligere benyttet i kreftmedisin inntil negative bivirkninger førte til at bruken ble stoppet.

## Navneforveksling
På nederlandsk kalles *Anthriscus sylvestris* for «fluitenkruid», som kan oversettes til norsk med «fløyteurt» eller «pipeurt». Det nederlandske navnet kommer av at plantens hule stengel ble brukt til å lage fløyter av. Det er viktig å være klar over at den veksten som på norsk kalles pipekjeks, er en helt annen plante med det latinske navnet *Pleurospermum austriacum*. Likeså må planten *Anthriscus sylvestris* holdes adskilt fra alle planter i pipeurtslekten (*Aristolochia*).

## Referanser




## Eksterne lenker
* 
*
Grillpølse

**Grillpølser** og **stekepølser** er pølser som tradisjonelt tilberedes ved grilling eller steking. Grilling skjer i dag ofte med direkte, tørr strålevame nedenfra, som på en trekull- eller gassgrill, men denne typen pølser tilberedes også stekt i stekepanne, ovn, på glør eller over åpen ild.

Grill- og stekepølser er ikke er underlagt spesifikke krav til definerte kjøttråvarer i Norge. Pølsene kan derfor være laget av mindre rent kjøtt, kjøtt med bindevev og høyt fettinnhold, samt innblandinger av fremmedproteiner. 

Grill- og stekepølser fremstilles gjerne industrielt, av en farse som består av 50–60% kjøtt, hodekjøtt, kjøttfett, flesk, spekk og svor fra storfe og svin, enkelte ganger også med kjøtt fra kalv. For å spe og binde farsen brukes ingredienser som potetmel, tørrmelk, fløte, hvetefiber, melk og vann. Smaken utvikles ved hjelp av tilsetninger som salt, løk, pepper, muskat, ingefær, krydderblandinger og ”smaksforsterker”, dvs MSG (Monosodiumglutamat), E 621.

100 g grillpølse inneholder gjerne cirka 20 g fett og 10 g protein, noe som normalt gir et energiinnhold på omkring 230–250 kcal.

## Historikk
I Norge ble grillpølser en del av pølsesortimentet fra 1960-tallet. Grillpølsene var fra først av et supplement til tilbudet fra pølsekiosker som tidligere bare hadde wienerpølser. 

Grillpølsene hadde helt regelmessig størrelse og form, noe større diameter enn wienerpølser, og var tilpasset oppvarming på motoriserte, roterende grillapparater. Etter hvert som grilling fikk større utbredelse som en sommerlig, utendørs mannfolksport, kom produktet også inn i dagligvarehandelen. Pølsene serveres gjerne sammen med pølsebrød, lompe, sennep, ketchup, løk, bostonagurk, rekesalat og annet typisk følge til pølser. 

## Se også
* Bratwurst, ei tysk steke- og grillpølse
* Bockwurst, ei tysk steke- og grillpølse
* Wienerpølse, ei tysk steke- og kokepølse
Rhön

**Rhön** er en gruppe lave fjell sentralt i Tyskland i delstatene Hessen, Bayern og Thüringen. De har vulkansk opphav og er skilt fra nabofjellkjeden Vogelsberg av elven Fulda og dalen den renner gjennom. Fjellkjeden er en del av Mittelgebirge.

Disse fjellene er en populær turistdestinasjon. Turgåere har nesten 6&nbsp;000 km med turstier i det naturskjønne området, og seilflypiloter har kommet hit siden begynnelsen av 1900-tallet. 

Siden 1991 har UNESCO erklært Rhön for et biosfærereservat på grunn av det unike økosystemet. 

## Fjelltopper
Av fjelltopper i Rhön finner vi blant andre
*Wasserkuppe 950 m (Hessen)
*Kreuzberg 928 m (Bayern)
*Schwabenhimmel 926 m (Bayern)
*Heidelstein 913 m (Bayern)
*Milseburg 835 m (Hessen)
*Feuerberg 832 m (Bayern)
*Ellenbogen 814 m (Thüringen)


Fil:Rhön - Deutsche Mittelgebirge, Serie A-de.png|Topografisk kart over Rhön.
Fil:Rhoen_Wasserkuppe.jpg|Wasserkuppe, det høyeste punktet i Rhön og Hessen
Fil:Rhoen_Schneetreiben_mg-k.jpg|Vinter i Rhön
Fil:Rhoen_Pulsatilla_vulgaris_Biotop_mg-k.jpg|Enger med mengder av *[[Pulsatilla vulgaris]]*


## Referanser


## Eksterne lenker
* 
* Turisme i Rhönl
* Rhön turklubb 
* Om Fulda og Rhön i Hessen
* Virtuell tur i Rhön
* Orkideer i Rhön og informasjon om det lokale plantelivet
Brachodidae

* Brachodinae
* Phycodinae

**Brachodidae** er en liten familie av små, gul- eller brunaktige, dagflygende sommerfugler. De fleste av artene lever på tørre og varme, steppelignende områder, og de mangler i Nord-Europa. Lite er kjent om biologien til denne gruppen, men i alle fall noen arter har larver som lever på røttene til ulike slags gress. De voksne møllene er raske flygere.

## Utseende
Nokså små, kompakte, gul- eller brunaktige sommerfugler. De kan minne om små nattfly eller om viklere. Antennene er middels lange, trådformede eller svakt fjærformede. Brystet (thorax) er ganske stort og kraftig, tett hårkledt. Forvingene er forholdsvis smale, med middels lange hårfrynser. Bakvingene er brede, med middels lange hårfrynser, ofte gule eller hvite ved roten og mørkere langs kanten. Beina er kraftige med alnge sporer. Bakkroppen er lang og tykk hos hunnene, sylindrisk.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Sesioidea Boisduval, 1828
********** Familien **Brachodidae** Agenjo, 1966
*********** Underfamilien Brachodinae Agenjo, 1966
************ Slekten *Brachodes* Guenée, 1845 – ca. 40 arter, Palearktis
************ Slekten *Euthorybela* Turner, 1913 – Australia
************ Slekten *Miscera* Walker, 1863  – Australia
************ Slekten *Synechodes* Turner, 1913  – Australia
*********** Underfamilien Phycodinae Heppner, 1981
************ Slekten *Nigilgia* Walker, 1863
************ Slekten *Phycodes* Guenée, 1852
*********** Underfamilie usikker:
************ Slekten *Atractoceros*
************ Slekten *Callatolmis*
************ Slekten *Gora*
************ Slekten *Hoplophractis*
************ Slekten *Jonaca*
************ Slekten *Palanermis*
************ Slekten *Polyphlebia*
************ Slekten *Procerata*
************ Slekten *Pseudocossus*
************ Slekten *Sagalassa*
************ Slekten *Sisyroctenis*
************ Slekten *Tegna*
## Eksterne lenker
Bilder av australske arter: https://web.archive.org/web/20070912200851/http://www.ento.csiro.au/gallery/moths/slideshow.php?set_albumName=Brachodidae
*
Seropédica

**Seropédica** er en by og kommune i delstaten Rio de Janeiro i sørøstregionen av Brasil. Den har en befolkning på 75 032 (2005) innbyggere og dekker et areal på 284 km². Seropédica grenser til nabokommunene Itaguaí, Japeri, Nova Iguaçu, Paracambi, Piraí, Queimados og Rio de Janeiro. Kommunen ble skilt ut fra Itaguaí som egen kommune i 1995. Byen er senter for *Universidade Federal Rural do Rio de Janeiro* (UFRRJ).

## Referanser


## Eksterne lenker
*
Det europeiske hovedvannskillet

**Det europeiske hovedvannskillet** er vannskillet mellom Atlanterhavet og Middelhavet (med sine respektive bihav). Det er Europas vannskille av høyeste orden, og strekker seg fra Gibraltar til nærheten av Moskva. De største tilsigsfeltene som skilles gjennom det europeiske hovedvannskillet, er Rhinens i nord og Donaus i syd (199&nbsp;000 resp. 796&nbsp;000&nbsp;km²).

Den følgende tabellen gir en oversikt over de viktigste elvene som adskilles gjennom det europeiske hovedvannskillet, over de viktigste fjellkjedene som utgjør vannskillet, og over landene som krysses av det:

Det europeiske hovedvannskillet slutter 200&nbsp;km vest for Moskva på Smolensk-Moskva-ryggen. Her møter det tilsigsfeltet av Kaspihavet (ved Volga), og vannskillet deler seg derfor i to: Mot nord fortsetter vannskillet mellom Østersjøen og Kaspihavet, mot øst vannskillet mellom Svarte- og Kaspihavet.

Det europeiske hovedvannskillet møter på sin over 5000&nbsp;km lange vei fire vannskiller av nestlavere orden (dvs. vannskiller mellom bihav). Dette er:
* vannskillet mellom Atlanteren og Nordsjøen (Seine resp. Maas), som begynner på Plateau de Langres i Frankrike;
* vannskillet mellom Middel- og Adriaterhavet (Rhône resp. Po), som begynner på Witenwasserenstock i Sveits;
* vannskillet mellom Adriater- og Svartehavet (Po resp. Donau), som begynner på Lunghinpasset i Sveits;
* vannskillet mellom Nord- og Østersjøen (Elben resp. Oder), som begynner på Trójmorski Wierch eller Klepý (fjellene Králický Sněžník / Masyw Śnieżnika på grensen Polen/Tsjekkia).

Noen få steder er det europeiske vannskillet ikke helt klart definert. Donau mister f.eks. i sitt øvre løp en del vann gjennom underjordiske elver til den lavereliggende Aachtopf i Rhinens tilsigsfelt. Videre har ulike kanaler og vannkraftverk ført til en «oppmyking» av det europeiske hovedvannskille.
Alcinda Abreu

**Alcinda António de Abreu** (født 1953) er en politiker fra Mosambik. Hun var utenriksminister fra 2005 til 2008, og har senere vært miljøvernminister. I 1970-årene var hun aktiv i Mozambique Youth Association, og hadde vervet som visegeneralsekretær der. Hun var sosialminister i Mosambik fra 1994 til 1997. 

Hun har vært utenriksminister siden 3. februar 2005, da hun ble utnevnt av president Armando Guebuza kort tid etter at han tiltrådte embedet som del av en ny regjering.

## Referanser
Hvitpil

**Hvitpil** (*Salix alba*) er et tre som blir opptil 20-30 meter høyt. Navnet kommer av at bladene er blekere enn på dens slektninger. Den bleke fargen kommer av at bladene er dekket med ørsmå silkehvite hår, spesielt på undersiden. Bladene er vanligvis 5-10 cm lange og 1-1,5 cm brede. 

Det er en uteplante som helst skal plantes i hagen på et lunt sted, da vil den overvintre. Den har kort sesong i Norge, men det er mulig å få tak i den nesten hele året.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Burmilla

**Burmilla** er en katterase som oppsto i Storbritannia i 1981 etter en ikke-planlagt parring mellom en lilla burmeser og en chinchillaperser. Resultatet er en korthåret katt med chinchillaperserens pels og et utseende som minner litt om burmeseren. 

I Norge (NRR/FIFé) er burmillaen kun godkjent i korthårsvariant, mens den i sitt hjemland (GCCF) også finnes i (semi)langhåret versjon. Enkelte oppdrettere opererer også med en tredje pelsvariant – "plush", som er en tett plysj-aktig korthårspels.

Pelsen er ticket og er godkjent i flere sølv- og shell fargevarianter.

Rasen har vært godkjent i FIFé siden 1994.

## Eksterne lenker
* Norske rasekattklubbers riksforbund
* FIFé – Fédération Internationale Féline
* (http://www1.fifeweb.org/dnld/std/BML.pdf  FIFé Burmilla Standard]
* GCCF official homepage
Ousman Nyan

**Ousman Nyan** (født 5. august 1975 i Gambia) er en norsk tidligere fotballspiller. Han er mest kjent som Strømsgodset-spiller, men har også spilt for flere andre klubber. Nyan blir husket som en driblesterk midtbanespiller med stor aksjonsradius.

## Karriere
Nyan er født i Gambia og kom til Norge som treåring. Familien valgte å bosette seg i Drammen, og Nyan spilte fotball og bandy for  i barne- og ungdomsårene. Han rakk å debutere 16 år gammel for Drafns A-lag før han ble hentet til Mjøndalen i 1992. I 1994 gikk han videre til , og debuterte i Eliteserien 24. april 1994 mot Viking, 18 år gammel. Nyan ble raskt en meget populær Strømsgodset-spiller og fikk også flere aldersbestemte landskamper. Han spilte for Strømsgodset til årsskiftet 1999/2000, da han fikk kontraktstilbud fra den greske klubben Panathinaikos. Like før avreise til Hellas ødela han et leddbånd i kneet, og overgangen gikk i vasken.

Etter et lengre skadeavbrekk ble Nyan klar for , og han nøt der stor tillit under treneren Jan Halvor Halvorsen. Da Halvorsen fikk sparken sommeren 2002, valgte Nyan å bryte kontrakten.

Nyan fikk tilbud fra den franske toppserieklubben AC Ajaccio fra Korsika. Tiden i Frankrike begynte bra for Nyan, men han slet med skadeproblemer og ble der i kun en sesong. Sommeren 2003 ble han gjenforent med Jan Halvor Halvorsen som nå var blitt trener i Sogndal.

Før 2005-sesongen valgte Nyan å gå tilbake til Strømsgodset som hadde slitt i 1.divisjon i noen sesonger. Klubben gjorde det ikke spesielt bra i 2005 heller, men før 2006-sesongen gikk investorer tungt inn i Strømsgodset og kjøpte nærmest et helt nytt lag. Ousman Nyan var en av kun tre spillere som beholdt plassen sin i førsteelleveren fra sesongen før, og han var en sentral brikke i laget som vant divisjonen i 2006. Nyan var viktig for Strømsgodset også i Eliteserien i 2007 og 2008, men utover i 2009-sesongen hadde han store skadeproblemer. Han bestemte seg derfor for å legge opp etter sesongslutt. Nyan fikk til sammen 219 obligatoriske kamper for Strømsgodset og skåret 22 mål. Både hans far «Jens» Nyan og hans bror Alpha Nyan har også spilt for klubben.

Ousman er per 2017 trener for den lokale fotballklubben Austad FK i Drammen sammen med sin bror Alpha Nyan.

## Referanser


## Eksterne lenker
*
Hans Heyerdahl

**Hans Olaf Halvor Heyerdahl** (født 8. juli 1857, Smedjebacken, Dalarna, Sverige, død 10. oktober 1913 i Kristiania) var en norsk maler.

## Familie
Han var sønn av ingeniør Halvor Heyerdahl (1825–1900) og Hilda Margreta Haak (1834–1917), og flyttet til Drammen i 1859, der faren var blitt stadsingeniør og brannsjef. Hans giftet seg 1879 med Maren Christine Heyerdahl (1854–1931) og 1908 med Olga Westergaard (1873–1957).
:*Se ellers [[Heyerdahl]] for mer om farsslekta.

== Utdannelse ==
I 1873 studerte Heyerdahl ved [[Tegneskolen]] i Kristiania under [[Peder Cappelen Thurmann]] som forklarte ham [[Düsseldorf]]ernes stil. Fra 1874 til 1877 studerte han under [[Ludwig von Löfftz]] og [[Wilhelm von Lindenschmit den yngre]] ved Akademie der Bildenden Künste i [[München]] sammen med [[Eilif Petersen]] (1852–1928).

== Kunstnerskap ==
Fra 1878 til 1882 var han i [[Paris]] og innledet med gullmedalje under [[Verdensutstillingen i Paris (1878)]] for *Adam og Evas fordrivelse fra Paradiset*. Debuten kom under *Salon des Beaux Arts i Paris* med komponisten [[Johan Svendsen]] (1840–1911). Hans ble påvirket av Léon Bonnats skole, der [[friluftsmaleri]]et står sentralt. For *Det døende barn'' (1881) mottok han Grand Prix du Florence på Salonen i Paris og stipend for to års opphold i Firenze. Dit reiste han samme høst, og ble boende og arbeide der fram til 1884.

Fra 1884 til 1900 arbeidet Heyerdahl i Kristiania. Somrene ble tilbrakt i Åsgårdstrand der han møtte unge lovende Edvard Munch (1863–1944).  Heyerdahl ble en viktig representant for realismen i norsk kunst, og utførte portretter (blant annet av Frits Thaulow (1885, finnes hos Nasjonalgalleriet), Knut Hamsun og Henrik Ibsen (1893 eller 1894, finnes hos Nasjonalmuseet) og landskaper, samt flere nordiske historiske motiver.

Fra århundreskiftet arbeidet Heyerdahl omkring seks år i Paris og laget mollstemte vinterbilder påvirket av nordisk nyromantikk. Heyerdahl ble 21. januar 1904 ridder av St. Olavs Orden «for fortjenstfuld kunstnerisk virksomhet». Den største offentlig tilgjengelige samlingen av Heyerdahls bilder finnes i Heyerdahlrommet i Drammens Museum. Her henger 36 av hans bilder. Samlingen er består i hovedsak av en testamentarisk gave fra grosserer P. H. Mathiessen i 1948. Flere av hans viktige arbeider kan sees i Nasjonalgalleriet (bl.a. Svart-Anna). Hans Heyerdahls bilder omsettes jevnlig på kunstauksjoner til høye priser.


Heyerdahl magdalena.jpg|Magdalena
Heyerdahl29.jpg|Ung kvinne ber
Hans Heyerdahl - The penitent Mary Magdalene - 1892.jpg|Magdalena
HeyerdahlAttheWindow1881.jpg|Ved vinduet


## Referanser


## Eksterne lenker
* 
* Verk av Hans Heyerdahl på nasjonalmuseet.no
* Leif Osvold, hansheyerdahl.net har omfattende biografi og komplett liste over Heyerdahls malerier
* Hans Heyerdahl i Store norske leksikon
Perser

**Perser** er en langhåret katterase som stammer både fra slanke, asiatiske langhårskatter og satte, europeiske korthårskatter. Rasen karakteriseres av sin lange pels og korte nese. Perserkatter en ganske rolige og de trives best som innekatter. Perser er en av verdens eldste katteraser. Siden 1600-tallet har man importert laghårete katter fra Iran til Europa. Disse kattene ble veldig populære blant mennesker og har gjennom århundre utviklet seg til dagens perserkatt.  Dette er en av de mest populære rasene og en av de mest utbredte.

Som et resultat av selektive avling, finnes den persiske katten i mange ulike pelsfarger i tillegg til en kortere nese. Denne hodestrukturen kan føre med seg ulike helseproblemer. Det har av noen oppdrettere blitt gjort forsøk av på å snu denne trenden tilbake mot den tradisjonelle arten slik at snuten blir mer utstående. Arvelig polycystisk nyresykdom er svært utbredt i rasen og rammer nesten halvparten av populasjonen i enkelte land. 

Den første dokumenterte forfaderen til perseren, ble importert fra Khorasan, Persia til Italia i 1620 av Pietro della Valle, og fra Angora (nå) Ankara, Tyrkia til Frankrike av Nicholas-Claude Fabri de Peiresc på omkring samme tid. De Khorosanske kattene var grå, mens de fra Angola var hvite. Fra Frankrike nådde de raskt Storbritannia. Langhårete katter ble også importert til Europa fra Afghanistan, Burma Kina og Russland. Avling mellom de ulike rasene var vanlig, særlig mellom Angoraer and Persere.
Nylig genforskning indikerer at nåtidens persere er nærmere beslektet med katter fra Vest-Europa enn Persia. Forskeren uttalte “Selv om den tidlige persiske katten kan ha oppstått i det gamle Persia, har den moderne persiske katten mistet sin fylogeografiske signatur"
Karoline

**Karoline**, også skrevet **Caroline**, er et jentenavn dannet ved å tilføre endelsen -ine til mannsnavnet Carolus, som igjen er en latinsk variant av Karl, et norrønt navn som betyr «fri mann». Navnedag er 28. januar.

## Utbredelse
*Karoline* var et populært navn på jentebarn i Norge på siste halvdel av 1800-tallet og igjen på 1990-tallet. Formen *Caroline* har hele tiden hatt noe lavere popularitet.

*Caroline* var et populært navn i USA på første halvdel av 1800-tallet.

*Caroline* var et vanlig navn i England på midten av 1800-tallet og igjen fra 1960-årene til 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Tove Karoline Knutsen (1951–), norsk kunstner og politiker
* Karoline Frogner (1961–), norsk dokumentarfilmskaper
* Karoline Krüger (1970&ndash;), norsk sanger og musiker
* Karoline Dyhre Breivang, (1980&ndash;) norsk håndballspiller

## Se også
* Caroline County i Maryland
* Caroline County i Virginia
* Sør-Carolina delstat i USA
* Nord-Carolina delstat i USA
* Karolineprisen
* «Sweet Caroline» – popsang

## Referanser


## Eksterne lenker
*
Maxamed

**Maxamed** er en somalisk variant av mannsnavnet Muhammad, som er avledet av det arabiske ordet *hamid* som betyr «lovpriset». *Maxamad*, *Maxamood*, *Maxamuud*, *Muxumad* og *Muxumed* er andre varianter av navnet.

Den somaliske uttalen av navnet har en skarp h-lyd, som på somalisk skrives med bokstaven *x*. Lyden *x* på somalisk er en frikativ faryngal (lydskrift: /ħ/) og uttales som en mellomting mellom norsk h og skarre-r, og kan best beskrives som en slags svak harkelyd.

## Utbredelse
Navnene *Maxamad* og *Maxamed* er svært lite brukt utenfor Djibouti og Somalia. Somaliere bruker som regel andre skrivemåter, som Mohamed eller Mohammed, utenfor hjemlandet. 

|}

## Kjente personer med navnet
* Maxamed Cabdulle Xasan (1864–1920), somalisk religiøs leder og opprører, også kjent som Mohammed Abdullah Hassan (eller *Mad Mullah* av britene)
* Maxamed Faarax Caydiid (1934–1996), somalisk politiker og opprørsleder. Også kjent som Mohamed Farrah Aidid.
* Maxamed Cali Geeddi (1951–), statsminister i Somalia. Også kjent som Ali Mohammed Ghedi.
* Maxamed Dheere somalisk krigsherre utnevnt til borgermester i Mogadishu i mai 2007. Også kjent som Maxamed Cumar Xabeeb eller Mohamed Omar Habeb.

## Referanser


## Eksterne lenker
*
Runa Barli

**Runa Barli** (født 20. januar 1988 i Verdal) er en norsk tidligere fotballkeeper. Hun startet karrieren i Stiklestad og Verdal i Nord-Trøndelag. Barli skrev under kontrakt med toppserielaget Trondheims-Ørn høsten 2006. 

## Referanser
 

## Eksterne lenker
*
Cashback

**Cashback** er et økonomisk begrep som brukes innenfor blant annet kredittkort og bankkortbransjen. Begrepet er engelsk for «penger tilbake» og beskriver et økonomisk begrep hvor en kjøper av et produkt eller tjeneste får penger tilbake i etterkant av kjøpet. Beløpet som betales tilbake beregnes  i all hovedsak som en prosentandel av ordreverdi. Begrepet ble først lansert i USA, og finnes i dag i form av kredittkort-cashback, bankkort-cashback, webside-cashback og mobiltelefoni-cashback. I Norge var Fokus Banks kort 365 Privat blant de første som innførte cashback på kredittkort. Flere norske kredittkortaktører kommer imidlertid nå med dette, slik som Trumf Visa (1% på alle kjøp), Cresco (4% på bensin), Santander Flexi Visa (4% cashback på utvalgt kategori) og Terra Bank sitt Two Cards med 4% cashback på utvalgte kategorier.

## Hvordan fungerer Cashback på kredittkort
Hver eneste gang du bruker kredittkortet ditt må butikken betale en liten sum til banken som fører et kredittkort (e.g. Visa, MasterCard, Diners, American Express osv.) Denne summen ligger på i underkant av 1% av kjøpesummen. Siden flere kredittkort opererer med cashback på opp mot 4% betyr det at kredittkortselskapet dekker resten av kostnaden selv. Cashback er således en direkte utgift som må dekkes inn på andre måter, f.eks. gjennom en høye renter eller gebyrer.

## Webside-cashback
Webside-cashback har i Norge først blitt tilbudt av Kickback.no som lanserte sin tjeneste i 2009. Tjenesten tilbyr cashback i norske og utenlandske nettbutikker. Konseptet fungerer ikke på samme måte som på kredittkort-cashback og krever ikke bruk av kredittkort for å fungere. Cashback-websider som Kickback.no tar betalt provisjon av nettbutikker for å tilby cashback som salgsutløsene og lojalitetsutløsende markedsføring. Provisjonen betales tilbake til brukeren som cashback etter kjøp. I ettertid har Eurocard tilbudt lignende tjenster knyttet opp mot sitt kredittkort på nettportalen Back2U.

## Referanser
Blodhevn

**Blodhevn** er en halvprivat straffemetode som særlig historisk kjennes i mange kulturer, og som går ut på å straffe en eller flere slektninger av en gjerningsmann for dennes forbrytelser. Det norske begrepet og den norske blodhevntradisjonen stammer fra eldre germansk rett, og blodhevn var kjent i alle germanske land i tidligere tider. Ikke minst i det ættepregede samfunnet som kjennetegnet Skandinavia i vikingtiden og tidligere, og i andre germanske kulturer, var denne straffeformen vanlig. Blodhevn var vanlig i det meste av sagatiden, og var gjengangertema ved de forskjellige tingstedene, der en noen ganger klarte å bilegge konfliktene ved å pålegge erstatninger som alle kunne se var sviende. Etter fremveksten av sterkere konge- og statsmakt i middelalderen ble blodhevn mange steder forbudt og dermed mindre vanlig. Blodhevn ble forbudt i Norge under Håkon Håkonsson.

Begrepet «blod» skal i denne sammenhengen forstås som «blodsbånd», dvs. «slektning», og viser til at man straffet en «blodsfrende» av gjerningsmannen. Blodhevn kunne bety at man tok livet av slektninger av gjerningsmannen, men også andre straffer, også rent økonomiske, kalles blodhevn. Begrepet innebærer altså ikke nødvendigvis at det «spilles blod».

Det tyske *[[Sippenhaft]]*-begrepet har sine røtter i blodhevntradisjonen, og det samme gjør tilsvarende straffemønstre i andre land. Blodhevn har inntil nylig også vært relativt utbredt på øyer i Middelhavet og i sør-Italia, og er særlig kjent fra den franske øya Korsika, og kalles der vendetta.

Lederen i Tsjetsjenia, Ramzan Kadyrov, tillater blodhevn.

## Se også
*Hevn

## Referanser


## Eksterne lenker
* Blodhevn, artikkel hos Store Norske leksikon
* ''Hevn - kaoskraft eller etisk forpliktelse?'', artikkel hos Norgeshistorie.no
Ellen White

**Ellen Gould White** (1827–1915) var en religiøs forkynner og skribent som var med og grunnla  Syvendedagsadventistene. Hun ble ansett som en profetinne av sine samtidige. Hun har skrevet flere bøker som er oversatt til mange språk og som regnes for viktige innen kirkesamfunnet. 

## Referanser
Anders Heyerdahl

**Anders Heyerdahl** (født 29. oktober 1832 i Aurskog, Akershus, død 9. august 1918) var en norsk komponist, musiker, slektsforsker, folklorist og lokalhistoriker.

Ifølge hans egen sleksthistoriske bok fra 1890 var han sønn av gårdbruker Thorvald Heyerdahl (1801–1881) på Nordre Haneborg i Aurskog og hustru Anne Sofie Andersdatter Haneborg, dattera til bygdas stortingsrepresentant Anders Halvorsen Haneborg (1767–1847). Anders var storebror til ingeniør Halvor Emil Heyerdahl (1840–1917). Han ble gift i 1862 med søskenbarnet Emilie Nicoline Frantzdatter.Blant deres barn var sangerinnen Halfrid. Forøvrig er Halfrid bestemora til jazzsanger Karin Krog (1937). Og han er også grandonkel til arkeologen Thor Heyerdahl (1914–2001).  

Han fikk sin tidlige musikkundervisning hos faren, som selv hadde et lite orkester. Siden fikk han en bredere skolering hos Nils Ursin (1800–1862) og sønnen Fredrik Ursin (1825–1990) fra Ullensaker. Omkring 1860 var han elev i harmonilære hos den tyske komponisten Carl Arnold (1794–1873). Fra 1860 til 1862 var han fiolinist i Det norske Theaters orkester (etablert 1850 i Bergen). Han var også i en strykekvartett ledet av Johan Svendsen (1840–1911). Anders jobbet også tidvis som pianostemmer, men fra 1871 drev han hjemgården på Haneborg, men var lenge ufør i beina etter tømmerfløting, og det gikk da mere i genealogi og komposisjon.

Utover sine sonater og danser er han kjent for å ha skrevet ned en mengde viser og slåtter fra heimtraktene i Aurskog, såvel som Valdres og Hallingdal. Organisten og komponisten Ludvig Mathias Lindeman inkluderte flere av Heyerdahls innsamlede stykker som tillegg i sin samling *Ældre og nyere norske Fjeldmelodier*. Anders Heyerdahls verker er komponert i nasjonalromantisk stil, og til unionsoppløsningen i 1905 komponerte han den patriotiske *Norsk Tappenstreg 1905*, som straks ble publisert.

## Samlinger
:''Se også digitaliserte bøker hos Nasjonalbiblioteket
* 
* 
* 
* 
* 
* 
* 
## Se også
* Heyerdahl

## Referanser


## Kilder
* Anders Heyerdahl i Store norske leksikon
* Romeriksmusikken
*https://www.nb.no/items/URN:NBN:no-nb_digibok_2013071208138?page=1 Anders Heyerdahl (1890). Genealogiske optegnelser om slægtlinierne «Heyerdahl», samlet og ordnet i slægtregisterform,. Lillestrøm.
William Miller (predikant)

**William Miller** (1782–1849) var en amerikansk baptistpredikant. 

Miller var leder for en bevegelse kalt «millerisme» som hevdet at Kristi fysiske gjenkomst (*advent*) var nært forestående. Som eldste sønn i en fattig familie fikk han ingen utdannelse. 
 
William Miller giftet seg med Lucy Smith (1782–1854) i 1803 og flyttet til hennes hjemby Poutney i Vermont. Her ble han kjent med deistene som tror at Gud har skapt verden, for så å ha overlatt den til seg selv.

Han tjente som kaptein i 1812-krigen. Etter krigen flyttet familien til Low Hampton, der han ble gårdbruker. Iblant var han sheriff og fredsdommer. Han hadde ikke fred med seg selv, og i 1816 ble han omvendt og begynte å studere Bibelen. I august 1831 talte han første gang offentlig om sin tro på at Kristus snart kom tilbake.  

Dette budskapet forkynte han med stor kraft over hele USA og fikk mange tilhengere. 

William døde brått etter kreft i 1849. 

## Referanser
Robert Ferguson (fotballspiller)

**Robert Ferguson** (født juni 1886 i Cleland i North Lanarkshire, død 1962 i USA) var en skotsk fotballspiller. Mest kjent er han fra sin tid i Liverpool FC.

Ferguson spilte for den skotske klubben Third Lanark før han ble hentet til Liverpool av manager Tom Watson i 1912. Han fikk sin debut 4. september samme år,  i hjemmekampen på Anfield mot Oldham i 1. divisjon i The Football League. Liverpool vant forøvrig kampen 2-0. Hans første mål for de røde kom 19. oktober, i hjemmekampen mot Blackburn. Liverpool vant kampen 4-1. Ferguson spilte alle de 42 kampene Liverpool var involvert i dette året. Det var han den eneste i klubben som gjorde.

Ferguson var en hardt arbeidende spiller i tiden like før den 1. verdenskrig. I sesongen 1914/1915 mistet han likevel plassen sin på laget til Donald McKinlay, og fikk i realiteten den aldri tilbake igjen. Han forlot klubben i 1915, etter å ha spilt 103 kamper, og scoret 2 mål for klubben.

Ferguson døde i USA i 1962, 76 år gammel.

## Statistikk
### Kamper
**Liverpool**
* **1912-1915:** Ligakamper – mål: 92 kamper – 1 mål.
* **1912-1915:** Totalt kamper – mål: 103 kamper – 2 mål.

### Medaljer
* **1913/1914:** FA-cupen, tapende finalist.

## Se også
* Statistikk om Liverpool FC.

## Eksterne lenker
* Profil på LFChistory.net
Rita Kieber-Beck

**Rita Kieber-Beck** (født 27. desember 1958) var utenriksminister i fyrstedømmet Liechtenstein fra 2005 til 2009. Hun etterfulgte Ernst Walch.

Kieber-Beck er medlem av Det progressive folkepartiet.

## Eksterne lenker

* Leadere i Liechtenstein
Sesioidea

* glassvinger (Sesiidae)
* Brachodidae
* Castniidae

**Sesioidea** er en gruppe av sommerfugler som omfatter tre ganske ulikt utseende familier. Glassvinger (Sesiidae) har glassklare vinger og er ofte gode etterligninger av ulike slags veps. Familien Brachodidae omfatter små, brunlige, vikler-lignende møll, mens familien Castniidae er store og ligner dagsommerfugler. De aller fleste flyr om dagen. Larvene er stort sett beinløse og marklignende, og de fleste artene der biologien er kjent borer inne i stengler, stammer eller røtter på ulike planter. Enkelte kan gjøre noe skade i jord- eller skogbruk.
I Norge er det funnet 13 arter av familien glassvinger (Sesiidae).
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Sesioidea Boisduval, 1828
********** Familien **glassvinger, Sesiidae** Boisduval, 1828 – ca. 1360 arter, alle verdensdeler bortsett fra Antarktis
********** Familien Brachodidae Agenjo, 1966 – 135 arter, alle verdensdeler bortsett fra Antarktis og Nord-Amerika 
********** Familien Castniidae  – 180 arter, Sør- og Mellom-Amerika, Australia og Sørøst-Asia
## Eksterne lenker
*
BayArena

**BayArena** er en fotballarena i byen Leverkusen i Nordrhein-Westfalen, Tyskland. Arenaen har vært hjemmebanen til fotballaget Bayer Leverkusen siden 1956. Arenaen er sponset av Bayer 04 Fußball GmbH, Bayer Gastronomie og Lindner Hotel AG.

## Eksterne lenker
* hjemmeside
Paradise City

**«Paradise City»** er en av de mer kjente sangene til Guns N' Roses. Den er fra albumet *[[Appetite for Destruction]]* og ble utgitt som singel i 1988.

Sangen inneholder et gitarriff som er et av de mest kjente fra Guns N' Roses. Det var Slash som fant på dette riffet, og det fant sted da han spilte i et annet band tidligere.

Teksten uttrykker et ønske om å komme hjem til et sted som omtales som «*Paradise city*». Muligens siktes det til hjembyen til Axl Rose. Noen mener at sangen også inneholder hentydninger til bruk av heroin.

En versjon har senere blitt laget av Slash og hans nye band Velvet Revolver sammen med Cypress Hill.
Enter Sandman

**«Enter Sandman»** er en Metallica-sang fra 1991-albumet *[[Metallica (album)|Metallica]]*. Sangen er en av Metallicas mest kjente sanger.

Sangen handler om de vanskelige følelsene til en liten gutt før han skal legge seg og sove. Det kommer også til uttrykk i videoen, der man ser mange slags marerittaktige bilder. Sandman blir der fremstilt som en gammel gretten mann. 

Sangen er kjent for sitt vuggende riff, som gjentas gjennom det meste av sangen. Riffet begynner stille og akustisk for siden å utvikle seg. I albumversjonen fremsies også bønnen «Now I lay me down to sleep», en kveldsbønn for barn fra 1800-tallet. Sangen er også en sang Metallica alltid spiller på konsert.

## Eksterne lenker
*
David Lowe

**David Lowe** er en britisk komponist, som hovedsakelig komponerer musikk for TV. Hans største arbeider er gjort for BBC, bl.a BBC News (inkludert BBC News 24, BBC World og mange regionale BBC-programmer). Andre britiske selskaper har han arbeidet for inkluderer Grand Designs på Channel 4 og 5th Gear på Channel 5. Han har også komponert musikk for Al Arabiya-kanalen i Dubai, NDTV i India og TV 2 i Norge.

## Eksterne lenker
* 
* 
* 
*
Torfinnsbu

**Torfinnsbu Turisthytte** (1060 moh.) er en DNT selvbetjent turisthytte som ligger ved Bygdins nordre bredd, i Vang kommune i Innlandet fylke. I sommersesongen går båten MB «Bitihorn» fra Bygdin (stedet) innom Torfinnsbu som eneste stopp på vei over Bygdin (innsjøen) til Eidsbugarden.

## Eksterne lenker
* Torfinnsbu hos DNT
Walter Smith

**Walter Ferguson Smith** (født 24. februar 1948, død 26. oktober 2021) var en skotsk fotballtrener og -spiller.

Smith spilte i to klubber i sin karriere: Dundee United og Dumbarton FC. Han måtte legge opp 32 år gammel på grunn av en skade.

Han ble assisterende manager i Dundee United og senere sjef for det skotske juniorlandslaget. Etter dette ble han assistent til Alex Ferguson på s landslag under fotball-VM 1986. Han ble senere assistenten til Graeme Souness i Rangers, og da Souness forlot klubben i 1991, fikk Smith hovedansvaret. Han fikk stor suksess i Rangers, med syv strake ligatitler og tre seire i den skotske cupen og den skotske ligacupen. Etter det gode arbeidet i Rangers, gikk turen til England og Everton FC. Han var manager i Everton mellom 1998 og 2002, men lyktes ikke, og David Moyes overtok etter Smith.

På slutten av sesongen 2003/04 kom han tilbake til fotballen som assisterende manager for Alex Ferguson som i 1986, men denne gangen var det Manchester United. I desember 2004 fikk han jobben som skotsk landslagssjef. Han klarte ikke å føre Skottland til fotball-VM 2006, hvor de i kvalifiseringa var i samme gruppe som Norge. Kvalifiseringa begynte veldig bra for skottenes del, men 10. januar 2007 tok han over Rangers, og Alex McLeish tok over landslaget. Smith ledet Rangers frem til 15. mai 2011.

Smith er offiser av Order of the British Empire.

## Statistikk som manager

Pr. 15. mai 2011

## Referanser


## Eksterne lenker
*
Pax Christi

**Pax Christi** er en internasjonal katolsk fredsbevegelse med sete i Paris.

## Historie
Pax Christi ble opprettet i Frankrike i 1945, opprinnelig som et forsoningsprosjekt mellon franskmenn og tyskere etter den militære okkupasjon under annen verdenskrig. Den begynte som en krets rundt  lærerinneen Marie-Marthe Dortel-Claudot, en engasjert katolikk i Sør-Frankrike som var den første internasjonale generalsekretæren frem til 1950. Det ble fremmet av biskop Pierre-Marie Théas av Montauban, som gjorde tysk-fransk forsoning til sitt anliggende. Før krigens slutt undertegnet førti franske biskoper oppfordringen om et felles «"korstog for forsoning mellom Tyskland og Frankrike». Oppfordringen ble tatt opp og spredt i Tyskland. Mange pilegrimsreiser i denne ånd var tegn på omvendelse og vilje til å omvendelse. Snart ble bevegelsens navn endret til den mer nøytrale *Pax Christi*.

I 2007 hadde den avdelinger i mer enn 60 land. Pax Christi har status som ikke-statlig organisasjon (non-governmental organization, NGO) overfor UNESCO, De forente nasjoner, FNs menneskerettighetskommisjon i Genève og Europarådet.

Bevegelsens tankemessige grunnlag er Jesu Bergpreken, og Pax Christi streber etter å bidra med forskning rundt løsningen av væpnede konflikter. Pax Christi har mottatt en rekke utmerkelser for sitt virke.

## Internasjonale presidenter
* fra 1944 Pierre-Marie Théas, biskop av Montauban og deretter av Tarbes-Lourdes (Frankrike)
* 1950 Kardinal Maurice Feltin, erkebiskop av Paris (Frankrike=
* 1965 Kardinal Bernard Alfrink, erkebiskop av Utrecht (Nederland)
* 1975 Luigi Bettazzi, biskop av  Ivrea (Italia)
* 1985 Kardinal Franz König, erkebiskop av Wien (Østerrike)
* 1990 Kardinal Godfried Danneels, erkebiskop av Brussel (Belgia)
* 1999 Michel Sabbah, latisk patriark av Jerusalem
* 2007 Laurent Monsengwo Pasinya, erkebiskop av Kinshasa (Kongo), Marie Dennis (USA)
* 2010 Kevin Patrick Dowling, CSsR, biskop av Rustenburg (Sør-Afrika), Marie Dennis (USA)
* 2019 Marc Stenger, biskop av Troyes (Frankrike), loretosøster Teresia Wamuyu Wachira (Kenya)

## Referanser


## Nettsteder
*International Site
*Pax Christi USA
## Eksterne lenker
*
Manuel Ferraz de Campos Sales

**Manuel Ferraz de Campos Sales** (født 15. februar 1841 i Campinas, død 28. juni 1913 i Santos), var en brasiliansk politiker og Brasils fjerde president, i årene 1898-1902.

## Referanser
Marianne Paulsen

**Marianne Paulsen** (født 20. mai 1980 i Harstad) er en norsk tidligere fotballspiller. Hun startet karrieren i idrettsklubben Medkila i hjembyen Harstad. Paulsen var aktiv og god i flere idretter, og hun ble blant annet nordnorsk mester i langrenn to ganger.

Det var derimot fotball Paulsen valgte å satse på. Da hun forlot Harstad og Medkila i 1999 for å studere i Trondheim, ble hun med på damelaget til Byåsen. Hun ble kåret til «Årets høyreback i Norge» sesongen 2000. I 2002 fikk hun kontrakt med Arna-Bjørnar i Bergen som hun vant cupsølv med i debutsesongen. Samme året ble hun også stemt frem til «Årets komet» i norsk fotball i en avstemning gjort blant spillere fra alle toppserielagene. I 2003 mottok hun «Fairplay-prisen».

Marianne Paulsen dro tilbake til Trondheim og begynte på toppserielaget Trondheims-Ørn i 2005. Hun la opp etter 2007-sesongen. Paulsen har fullført økonomiutdanning.

## Meritter
**Med Trondheims-Ørn:**
* Seriesølv 2006

**Med Arna-Bjørnar:**
* Cupsølv 2002

**Med landslaget:**
* EM-sølv 2005

## Referanser


## Eksterne lenker
*
* Profil hos altomfotball.no
Besta deild karla

**Besta deild karla,** tidligere **Úrvalsdeild**, tidligere også **Pepsi-deild** etter sponsoren, er Islands øverste fotballdivisjon for herrer. 

Úrvalsdeild ble startet i 1912. På grunn av det kalde været på Island, må Úrvalsdeild spilles mest på våren og sommeren. På UEFAs ligaranking lå den på 48.-plass i 2023. Det er tolv klubber som spiller i denne divisjonen. 

KR er det laget som har vunnet Úrvalsdeild flest ganger med 27 titler. Valur har vunnet 20 ganger, mens ÍA og Fram har vunnet 18 ganger.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

* 1912: 
* 1913: 
* 1914: 
* 1915: 
* 1916: 
* 1917: 
* 1918: 
* 1919: 
* 1920: 
* 1921: 
* 1922: 
* 1923: 
* 1924: 
* 1925: 
* 1926: 
* 1927: 
* 1928: 
* 1929: 
* 1930: 
* 1931: 
* 1932: 
* 1933: 
* 1934: 
* 1935: 
* 1936: 
* 1937: 
* 1938: 
* 1939: 
* 1940: 
* 1941: 
* 1942: 
* 1943: 
* 1944: 
* 1945: 
* 1946: 
* 1947: 
* 1948: 
* 1949: 
* 1950: 
* 1951: 
* 1952: 
* 1953: 
* 1954: 
* 1955: 
* 1956: 
* 1957: 
* 1958: 
* 1959: 
* 1960: 
* 1961: 
* 1962: 
* 1963: 
* 1964: 
* 1965: 
* 1966: 
* 1967: 
* 1968: 
* 1969: 
* 1970: 
* 1971: 
* 1972: 
* 1973: 
* 1974: 
* 1975: 
* 1976: 
* 1977: 
* 1978: 
* 1979: 
* 1980: 
* 1981: 
* 1982: 
* 1983: 
* 1984: 
* 1985: 
* 1986: 
* 1987: 
* 1988: 
* 1989: 
* 1990: 
* 1991: 
* 1992: 
* 1993: 
* 1994: 
* 1995: 
* 1996: 
* 1997: 
* 1998: 
* 1999: 
* 2000: 
* 2001: 
* 2002: 
* 2003: 
* 2004: 
* 2005: 
* 2006: 
* 2007: 
* 2008: 
* 2009: 
* 2010: 
* 2011: 
* 2012: 
* 2013: 
* 2014: 
* 2015: 
* 2016: 
* 2017: 
* 2018: 
* 2019: 
* 2020: 
* 2021: 
* 2022: 
* 2023: 
* 2024: 
* 2025: 

## Klubber (2015)

* Breiðablik – Kópavogur
* FH – Hafnarfjörður
* Fjölnir - Reykjavík
* Fylkir – Reykjavík
* ÍA - Akranes
* ÍBV – Vestmannaeyjar
* Keflavík – Keflavík
* KR – Reykjavík
* Leiknir - Reykjavík
* Stjarnan - Garðabær
* Valur – Reykjavík
* Víkingur R. - Reykjavík
## Referanser


## Eksterne lenker
*
Thomas Fairfoul

**Thomas Fairfoul** (født 16. januar 1881 i *West Calder* i Midlothian, død 1952) var en skotsk fotballspiller. Mest kjent er han fra sin tid i Liverpool FC.

Fairfoul spilte for *Lanark Athletic*, *Patria*, *Kilmarnock*, *Third Lanark* og nevnte Liverpool i karrieren som fotballspiller. Han ble hentet til Liverpool fra Third Lanark av manager Tom Watson i 1913.

Han fikk sin debut for de røde 1. september 1913, i 1. divisjonskampen i The Football League borte mot Derby på Baseball Ground. Kampen endte 1-1. Fairfoul spilte forøvrig alle de 46 kampene Liverpool var involvert i denne sesongen, som eneste Liverpool spiller. Dette inkluderer FA-Cup-finalen 25. april 1914, hvor Liverpool tapte 0-1 mot Burnley. Dette var Liverpools første finale i denne turneringen.

Den påfølgende sesongen spilte Fairfoul 24 kamper for Anfield-klubben. 1. verdenskrig gjorde imidlertid til at han kun ble i klubben frem til 1915. Han spilte totalt 71 offisielle, og 5 uoffisielle kamper for de røde.

## Statistikk
### Kamper
**Liverpool**
* **1912-1915:** Ligakamper – mål: 62 kamper – 0 mål.
* **1912-1915:** Totalt kamper – mål: 71 kamper – 0 mål.
* **1912-1915:** Kamper under 1. verdenskrig: 5 kamper – 0 mål.
***** **PS.** Kampene under 1. verdenskrig regnes ikke inn som offisielle kamper.

### Medaljer
* **1913/1914:** FA-Cupen, tapende finalist.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Harald Høidahl

**Harald Høidahl** (født 2. oktober 1977) er en norsk artist og musiker.  

Høidahl har spilt keyboard og piano for blant annet bandet Zum fra 1997–2004 og bandet Jerusalem 2009–2010. I 2011 startet han opp Gamlebyen Musikkskole som han drev frem til 2018. Høidahl er lektor i Fredrikstad kommune.

## Diskografi
* *Du er min Gud* (2001) 
* *Bara Hos Dig* (2005)
* *Lovsånger* (Adora Records) (2009)
* *You are my God* (Adora Records) (2009)
* *Nu är vi ett i Jesus* – Gemenskap* (Adora Records) (2011)*
* *Låt ditt rike komma* (Adora Records) (2013)
* *Kyrie Eleison* (Adora Records) (2017)   
* *Agnus Dei* (Adora Records) (2021)

## Referanser


## Eksterne lenker
* hjemmeside
Festningen geotopvernområde

**Festningen geotopvernområde** er et geotopvernområde på Svalbard opprettet ved forskrift av 26. september 2003 med hjemmel i lov av 15. juni 2001 nr. 79 om miljøvern på Svalbard. 

Formålet med fredingen  er å ta vare på et område med verdifulle geologiske og kvartærgeologiske forekomster, herunder Festningsprofilet, et av Svalbards mest kjente og komplette geologiske referanseprofiler.  

Verneområdet ligger på Nordenskiöldkysten og omfatter det nordvestre hjørnet av Van Mijenfjorden nasjonalpark, fra Grønfjorden til Lewinodden med Russekeila. Helt i nord ligger øya og landformen Festningen. Geotopvernområdet utgjør vel 14&nbsp;km² landareal (inkludert breer og ferskvatn) og ca. 3&nbsp;km² marint areal på gårdsnummer 16 på Svalbard. 

Den vestlige delen av ble tatt som utmål av nordmannen Arthur S. Lewin i 1904, og utmålet strakk seg bort til Kapp Linné ved åpne havet 3,5 km mot nordvest. Utmålet som Russekeila og Lewinodden tilhørte var på 68,7 km².

## Referanser


## Se også
* Verneområder på Svalbard
* Geotop

## Eksterne lenker
* Kart over Festningen geotopverneområde
* Forskrift frå Lovdata